കുഫോസില് ബിരുദദാന ചടങ്ങ് നടത്തി കൊച്ചി കേരള ഫിഷറീസ് സമുദ്രപഠന സര്വകലാശാല കുഫോസ് ബിരുദദാന ചടങ്ങ് ഗവര്ണര് ആരിഫ് മൊഹമ്മദ് ഖാന് ഉദ്ഘാടനം ചെയ്തു. ഒമ്ബത് ഡോക്ടറല് ബിരുദങ്ങള് ഉള്പ്പെടെ 201920ല് കുഫോസില്നിന്ന് പഠനം പൂര്ത്തിയാക്കിയ 386 പേര്ക്കാണ് ബിരുദം നല്കിയത്. കോവിഡ് പ്രോട്ടോകോള് പാലിച്ച് ഡോക്ടറല് ബിരുദധാരികളും വിവിധ കോഴ്സുകളിലെ ഒന്നാംറാങ്കുകാരുമായ 32 പേര്ക്ക് ഗവര്ണര് നേരിട്ട് സര്ട്ടിഫിക്കറ്റ് സമ്മാനിച്ചു. മറ്റുള്ളവര് ഓണ്ലൈനായി ഏറ്റുവാങ്ങി. സ്ത്രീധനം പരോക്ഷമായോ പ്രത്യക്ഷമായോ കൊടുക്കുകയോ വാങ്ങുകയോ ചെയ്യില്ലെന്ന സത്യവാങ്മൂലം ഗവര്ണറുടെ നിര്ദേശപ്രകാരം വിദ്യാര്ഥികള് ചടങ്ങിനുമുമ്ബ് സര്വകലാശാലയ്ക്ക് സമര്പ്പിച്ചിരുന്നു. സത്യവാങ്മൂലങ്ങള് കുഫോസ് വൈസ് ചാന്സലര് ഡോ. കെ റിജി ജോണ് ഗവര്ണര്ക്ക് കൈമാറി. ബിരുദം കൈപ്പറ്റുന്നതിനുമുമ്ബ് സ്ത്രീധനവിരുദ്ധപ്രതിജ്ഞ എഴുതിനല്കിയ വിദ്യാര്ഥികളെ ഗവര്ണര് അഭിനന്ദിച്ചു. ഫിഷറീസ്മന്ത്രിയും കുഫോസ് പ്രോ ചാന്സലറുമായ സജി ചെറിയാന് മുഖ്യപ്രഭാഷണം നടത്തി. വൈസ് ചാന്സലര് ഡോ. റിജി ജോണ് അധ്യക്ഷനായി. സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജി ഡയറക്ടര് ഡോ. സി എന് രവിശങ്കര്, കുഫോസ് പരീക്ഷാ കണ്ട്രോളര് ഡോ. പി സുഭാഷ് ചന്ദ്രന് എന്നിവര് സംസാരിച്ചു.